b'\n_START_ARTICLE_\nHyfe\n_START_PARAGRAPH_\nHyfe eller hyfer er tynne tr\xc3\xa5der som ofte danner et forgrenet nettverk, kalt mycel. Under soppens fruktlegeme er det fler hyfer, som er soppens egentlige kropp. _NEWLINE_Hyfene best\xc3\xa5r av soppceller som henger sammen i en tr\xc3\xa5d, p\xc3\xa5 rekke og rad. Hyfene er ca. \xc3\xa9n celle tykke. Hver celle har en cellekjerne (sopp er eukaryot). _NEWLINE_Det som i dagligtale kalles sopp (f.eks. sjampinjong, kantarell, fluesopp osv.) er egentlig bare soppens fruktlegeme hos Basidiomycota. _NEWLINE_De fleste planter har et symbioseforhold til sopper, noe som kalles Mykorrhiza. Soppen hjelper planten med vann og mineralopptak fra jorda, og planten hjelper soppen med produkter fra fotosyntesen.'